Preus públics aplicables pels diversos departaments de la Generalitat
Preu de venda d'impresos de subministrament oficial
Preu pel servei de realització de fotocòpies
Preus del Departament de la Presidència
Preu públic pel servei de guarda de vehicles del Patronat de la Muntanya de Montserrat
Preu públic de les publicacions de l'Entitat Autònoma del Diari Oficial i de Publicacions de la Generalitat de Catalunya
Preu públic per la prestació dels serveis docents de l'Escola Superior de Conservació i Restauració de Béns Culturals de Catalunya
Preu públic per l'obtenció dels certificats expedits per la International Certificate Conference (ICC)
Preu públic per la realització de sessions fotogràfiques, filmacions i similars
Preus del Departament de Política Territorial i Obres Públiques
Preu públic per l'edició i la venda dels llibres de reclamacions
Preu públic per l'ocupació de terrenys o la utilització de béns de domini públic dependents del Departament de Política Territorial i Obres Públiques
Preus públics a percebre per la Comissió de Ports de Catalunya
Preus del Departament de Benestar Social
Preu públic pels serveis prestats per l'hotel d'entitats
Preu públic per l'obtenció del distintiu de garantia de qualitat ambiental
Preu públic per l'obtenció de l'etiqueta ecològica
Es creen els següents preus públics, a percebre per la Comissió de Ports de Catalunya: G. Serveis portuaris generals Tarifa G-1.
Entrada i estada de vaixells: per la utilització de les aigües del port, dels canals d'accés, de les obres d'abric i de les zones d'ancoratge; és aplicable, en la quantia i en les condicions que posteriorment s'indiquen, a tots els vaixells que entrin a les aigües del port.
Són obligats a pagar aquesta tarifa els armadors o els consignataris dels vaixells que utilitzin els serveis indicats.
Les bases per a la liquidació d'aquesta tarifa són el volum del vaixell, mesurat pel seu arqueig brut (GT) determinat d'acord amb el Conveni internacional sobre arqueig de vaixells, fet a Londres el 23 de juny de 1969, el temps d'estada d'aquest en cada zona del port i la classe de navegació.
a) El vaixell ha de pagar per cada 100 tones de registre brut (o per cada 100 unitats d'arqueig) o fracció, en funció del temps d'estada, les quantitats següents:
Per a vaixells fins a 5.000 GT, 1.652 pessetes per períodes complets de vint-i-quatre hores o fraccions superiors a sis hores.
Per a vaixells de més de 5.000 GT, 1.815 pessetes, per períodes de vint-i-quatre hores o fraccions superiors a sis hores.
b) Per a períodes de temps amb fraccions inferiors a sis hores s'aplica una tarifa del 50% de les tarifes anteriors.
c) En els ports industrials objecte de concessió la tarifa a aplicar és del 60% de les tarifes anteriors, segons la classe de navegació efectuada.
d) La quantia de la tarifa a aplicar als vaixells que entrin en els ports en arribada forçosa és la meitat de la que els correspondria per aplicació d'aquestes regles, sempre que no utilitzin cap dels serveis de la Comissió de Ports de Catalunya o de particulars.
S'exclouen d'aquesta condició les peticions de serveis que tinguin per objecte la salvaguarda de vides humanes en el mar.
Tercer. a) Reducció, pel tipus de navegació, als vaixells que fan navegació entre ports europeus: s'aplica el 50% de la tarifa establerta.
Si es tracta de navegació amb les Balears i les Canàries, s'aplica el 25%.
b) Quan pel tipus de navegació d'entrada en el port exterior i cabotatge europeu, en els casos definits per la lletra a es tingui dret a una tarifa reduïda diferent de la corresponent a l'aplicable pel tipus de navegació de sortida, s'hi aplica la semisuma d'ambdues.
a) Als vaixells que efectuïn més de dotze escales en el port durant l'any natural, se'ls apliquen les tarifes següents:
En les escales 13 a 24: el 75% de la tarifa que li sigui aplicable en funció del tipus de navegació.
En les escales 25 a 40: el 50% de la tarifa que li sigui aplicable en funció del tipus de navegació.
A partir de l'escala 41: el 25% de la tarifa que li sigui aplicable en funció del tipus de navegació.
b) En les línies de navegació amb qualificació de regulars, sempre que abans de l'acreditació de la tarifa aquesta condició estigui suficientment documentada davant la Comissió de Ports de Catalunya, les tarifes aplicables, en funció del tipus de navegació, als vaixells que efectuïn més de dotze escales en el port durant l'any natural poden ésser:
A partir de l'escala 101: el 60% de la tarifa.
c) Per a vaixells superiors a 15.000 GT, l'esglaonat s'aplica a partir de l'escala 6.
d) La denegació d'aquestes reduccions ha d'ésser motivada.
e) Per als vaixells que s'incorporen a una línia i poden optar a l'aplicació d'aquestes tarifes reduïdes, és condició necessària que abans de l'entrada en port es justifiqui aquesta circumstància documentalment davant la Comissió de Ports de Catalunya: rutes, freqüències i, si escau, tarifes.
f) Als efectes del còmput d'escales, s'acumulen en cada port totes les entrades dels vaixells d'una mateixa companyia armadora i d'una mateixa línia regular.
g) Les reduccions dels apartats a, b i c són incompatibles entre si, és a dir, la reducció per nombre d'escales aplicables a un vaixell és incompatible amb l'aplicable, en tot cas, com a integrant d'una línia regular.
Reducció per prevenció de la contaminació, segons el conveni Marpol, I, II i IV.
a) La Comissió de Ports de Catalunya pot concedir una reducció en aquesta tarifa de fins a 3.000 pessetes per tona de residu lliurat, amb un límit del 10%, als vaixells que acreditin haver descarregat en una instal·lació del port gestionada per una empresa autoritzada per a expedir certificats Marpol llurs residus oliosos procedents de llurs sentines els residus procedents de desllastaments, de rentat de tancs o de desgasificació no donen dret a aquesta reducció, inclosos en l'annex I del conveni Marpol 73/78, o llurs residus químics inclosos en l'annex II, o llurs aigües brutes incloses en l'annex IV.
Això sempre que l'esmentat vaixell mantingui el llibre de registre de residus, el qual ha de reflectir de forma sistemàtica i garantida el lliurament d'aquests productes a una empresa autoritzada per a recollir-los i tractar-los, i en el qual es comprovi fiablement, a judici de la Comissió de Ports de Catalunya, que l'esmentat vaixell dóna als seus residus un tractament adequat permanentment, i pot ésser qualificat de "vaixell net".
b) L'esmentada reducció s'ha de sol·licitar a la Comissió de Ports de Catalunya en un termini màxim de tres dies, comptats a partir de la data de sortida del vaixell o a partir de la data d'expedició del certificat.
Sisè. a) Els vaixells inactius, és a dir, els que tenen una dotació que es limita al personal de vigilància, i els que es troben en construcció, en reparació o en procés de desballestament han de pagar mensualment, per endavant, quinze vegades l'import diari que per aplicació de la tarifa els correspongui.
b) Als vaixells en construcció o en reparació, el GT a considerar és el corresponent al vaixell acabat o reparat; en el cas de desballestament, el GT és la meitat del registre inicial del vaixell.
És condició indispensable per a aplicar aquesta tarifa a un vaixell el fet que prèviament s'hagi formulat la declaració corresponent a la zona portuària i que aquesta hagi atorgat la seva conformitat.
Els vaixells destinats al transport interior, de badia o local, els remolcadors amb base en el port, les dragues, les cisternes, els gànguils, les barcasses i similars, i els pontons, les muscleres i d'altres han d'abonar mensualment quinze vegades l'import diari que per aplicació de la tarifa general els correspondria.
Els vaixells que estiguin en escar o en dics i abonin les tarifes corresponents a aquests serveis no han d'abonar la tarifa G-1 durant el temps que romanguin en aquesta situació.
No estan subjectes a l'abonament d'aquesta tarifa els vaixells que abonen les tarifes G-4 i G-5 i que compleixen les condicions que en les regles d'aplicació d'aquestes tarifes s'especifiquen.
La tarifa a aplicar als vaixells de passatgers que tenen la consideració de creuers o fan excursions turístiques és la meitat de la que els correspondria per aplicació del que estableix l'apartat segon.
Qualsevol de les reduccions establertes respecte a les quanties fixades és incompatible amb la consideració d'un GT diferent al màxim.
Atracada: per l'ús de les obres d'atracada i els elements fixos d'amarratge; és aplicable, en la quantia i en les condicions que posteriorment s'indiquen, a tots els vaixells que utilitzin les obres i els elements abans assenyalats que hagin estat construïts, totalment o parcialment, per l'Administració portuària o siguin afectes a aquesta.
Són obligats a pagar aquesta tarifa els armadors o els consignataris dels vaixells que utilitzin els serveis esmentats.
Primer. a) Les bases per a la liquidació d'aquesta tarifa són l'eslora màxima del vaixell i el temps de permanència en el lloc d'atracada o amarratge.
b) En els casos en què un vaixell transporti qualsevol tipus de mercaderia perillosa i calgui disposar unes zones de seguretat a proa o a popa o a ambdues alhora, es considera com a base tarifària l'eslora màxima del vaixell incrementada en la longitud de les zones esmentades.
Segon. a) El vaixell ha de pagar per cada metre lineal d'eslora o fracció i durant el temps que romangui atracat les quantitats següents:
P= preu per cada període complet de vint-i-quatre hores o
fracció superior a sis hores en pessetes per metre lineal.
b) La tarifa a aplicar per períodes d'atracament de menys de sis hores és el 50% de la tarifa diària assenyalada.
Els vaixells abarloats a un altre ja atracat de costat al moll a altres vaixells abarloats han de pagar la meitat de la tarifa establerta per l'apartat segon, sempre que llur eslora sigui igual o inferior a la del vaixell atracat al moll o a la dels altres vaixells abarloats a aquest.
Si l'eslora és superior, n'han de pagar, a més, l'excés, d'acord amb el que estableix l'apartat segon.
Els vaixells atracats de punta als molls han d'abonar una tarifa igual al 50% de l'establerta per l'apartat segon.
Si algun vaixell prolonga la seva estada en port més del temps normal previst, sense una causa que ho justifiqui, segons el criteri de la zona portuària o de l'autoritat corresponent, se li ha de fixar un termini per a abandonar el lloc d'atracada, transcorregut el qual és obligat a desatracar; en el cas que no ho faci, ha d'abonar la tarifa que es fixa en l'apartat sisè.
El vaixell que després d'haver rebut l'ordre de desatracament o d'esmena d'atracament demori aquestes maniobres ha d'abonar, amb independència de les sancions que hi escaiguin, les quantitats següents:
a) Per cadascuna de les dues primeres hores o fracció: l'import de la tarifa de vint-i-quatre hores establerta per l'apartat segon.
b) Per cadascuna de les hores següents: cinc vegades l'import de la tarifa de vint-i-quatre hores establerta per l'apartat segon.
Si per qualsevol circumstància es dóna el cas que un vaixell atraca sense autorització, ha de pagar una tarifa igual a la fixada per l'apartat sisè, sense que això l'eximeixi de l'obligació de desatracar quan li sigui ordenat, i amb independència de les sancions a què doni lloc aquesta actuació.
Els vaixells dedicats al transport local o de badia i els de servei interior del port que atraquin habitualment en determinats molls i que així ho sol·licitin han de pagar mensualment set vegades l'import diari que, per aplicació de la tarifa general establerta per l'apartat segon, els correspongui.
No estan subjectes al pagament d'aquesta tarifa els vaixells que abonin les tarifes G-4 i G-5 i compleixin els requisits especificats pels apartats que estableixen les tarifes esmentades.
Mercaderies i passatgers: per la utilització, pels passatgers i per les mercaderies, de les aigües del port i les dàrsenes, de les vies de circulació, de les zones de manipulació excloses les zones d'emmagatzematge i de dipòsit i dels serveis generals de policia.
Són obligats a pagar aquesta tarifa els armadors o els consignataris dels vaixells que utilitzen el servei i els propietaris del mitjà de transport o els consignataris de les mercaderies quan la mercaderia entra o surt del port per mitjans exclusivament terrestres.
Subsidiàriament, són responsables del pagament de la tarifa els propietaris de la mercaderia i, en absència d'aquests, llurs representants, llevat que provin haver fet provisió de fons als responsables principals.
Les bases per a la liquidació d'aquesta tarifa són: per a mercaderies, la classe i el pes, i per als passatgers, el nombre i la modalitat del passatge, i en ambdós casos la classe de transport.
Tarifa de passatgers: la quantia de la tarifa de passatgers és la següent:
Autocars i altres vehicles destinats al transport col·lectiu...
I= trànsit interior de la Unió Europea, en pessetes.
E= trànsit exterior de la Unió Europea, en pessetes.
a) En el transport de badia o local, és a dir, entre punts d'un mateix port, d'una mateixa badia o d'una mateixa zona del litoral català, s'abona només la tarifa de l'embarcament, independentment del bloc al qual pertany.
b) S'aplica la tarifa del bloc I als passatgers de les cabines i la del bloc II als que ocupen butaques de saló i als passatgers de coberta.
c) Als creuers turístics que fan itineraris inferiors a 100 milles s'aplica un coeficient de 0,5 sobre els valors fixats per l'apartat segon.
d) Els passatgers que fan un creuer turístic amb escala intermèdia en port i que no hi desembarquen no estan subjectes a aquesta tarifa, però s'entén, llevat que hi hagi prova en contra, que els esmentats passatgers baixen del vaixell al moll almenys una vegada el dia.
No obstant això, quan el nombre de passatgers que baixin sigui superior al 50% en relació amb el total de places ocupades de cada bloc, es poden establir concerts, prèviament a l'arribada del vaixell, entre els armadors o llurs representants i la Comissió de Ports de Catalunya, en els quals s'ha de cobrar, almenys, una operació d'embarcament o de desembarcament i un període de vint-i-quatre hores o una fracció d'estada del vaixell en el port aplicada a la meitat de les places ocupades de cada vaixell.
e) En el cas d'inexactitud o d'ocultació en el nombre de passatgers, de la classe de passatge o de la classe de transport, s'aplica una tarifa doble del tipus assenyalat per l'apartat segon per a tota la partida mal declarada o no declarada.
f) La Comissió de Ports de Catalunya, quan les circumstàncies ho aconsellin, pot establir un concert per al cobrament de la tarifa corresponent a passatgers en règim de transport de badia o local per períodes anuals; l'import no pot ésser inferior al 60% del que correspondria per a la tarifa general de l'apartat segon aplicada al transport previst.
Aquest concert s'ha d'abonar per endavant, sense dret a devolució total o parcial.
Tarifa de mercaderies: les quanties de la tarifa a aplicar a cada partida de mercaderies són per tona mètrica de pes brut o fracció i en funció del grup de bonificació a què pertanyen, d'acord amb el repertori de classificació de mercaderies vigent.
a) Les mercaderies que exclusivament s'embarquen tenen una bonificació del 25% i les que exclusivament es desembarquen, un increment del 20%.
Les que son transbordades, tant si fan trànsit marítim com terrestre, no tenen cap variació en la quantia bàsica.
Les mercaderies provinents de ports amb origen i destinació de la Unió Europea tenen una bonificació del 10%.
b) Per a partides amb un pes total inferior a una tona mètrica, la quantia és, per cada 200 quilograms o fracció en excés, la cinquena part de la que correspondria pagar per una tona.
A l'efecte del que estableix aquest apartat, s'entén com a partida les mercaderies incloses en cada línia d'un mateix coneixement d'embarcament.
c) Quan un paquet conté mercaderies a les quals corresponen tarifes de diferents quanties, s'hi aplica la tarifa superior, llevat que les mercaderies puguin classificar-se amb les proves que presentin els interessats; en aquest cas, s'ha d'aplicar a cada partida la quantia que li correspongui.
d) La Comissió de Ports de Catalunya pot procedir a la comprovació del pes i de la classe de les mercaderies, i són a compte del subjecte passiu obligat al pagament de la tarifa les despeses que s'ocasionin com a conseqüència d'aquesta comprovació.
e) Règim simplificat: a l'embarcament o al desembarcament de mercaderies en contenidors, en plataformes o en camions amb caixa normalitzada d'acord amb les normes ISO, s'hi pot aplicar, en lloc del règim general per partides, i sempre que s'apliqui aquest règim en un port a tota la càrrega d'aquestes característiques transportada per vaixells d'un mateix navilier i que així ho autoritzi la Comissió de Ports de Catalunya, el següent règim simplificat aplicat a la unitat de càrrega:
f) Quan les mercaderies desembarcades per raó d'estiba, d'avaria, de problema de calat o d'incendi siguin reembarcades en el mateix vaixell i en la mateixa escala, han d'abonar per l'operació completa la tarifa resultant d'aplicar el coeficient 1 a la taula barem recollida en l'apartat tercer.
g) La Comissió de Ports de Catalunya, a sol·licitud dels consignataris dels vaixells, amb la finalitat de captar trànsits o de mantenir-ne, pot establir concerts, sempre que es compleixin els tres requisits següents:
Que el trànsit previst superi les 5.000 tones per any.
Que es tracti d'un mateix producte o d'una mateixa mercaderia.
Que tinguin un mateix destinatari o receptor per a mercaderies desembarcades o un mateix origen o proveïdor per a mercaderies embarcades.
h) Les mercaderies i els combustibles embarcats per a l'avituallament del mateix vaixell directament des de terra no estan subjectes a l'abonament d'aquesta tarifa, sempre que el combustible hagi pagat la tarifa d'entrada en port corresponent.
En el subministrament d'ancoratge amb barcasses, les mercaderies i els combustibles embarcats en aquestes per a avituallament han d'abonar la tarifa corresponent al transport de badia, si el vaixell avituallat està situat en aigües del port i abona la tarifa G-1 corresponent.
En el cas que el vaixell esmentat se situï fora de les aigües del port, les mercaderies i els combustibles d'avituallament han d'abonar la tarifa G-3.
i) Les mercaderies que entren i surten d'un port sense utilitzar la via marítima, als únics efectes de la tramitació duanera i del possible reconeixement, han d'abonar la tarifa corresponent al grup cinquè aplicada a la quantitat fixa de 3 tones per vehicle.
Els esmentats carregaments són exempts del pagament de la tarifa quan l'origen i la destinació són països de la Unió Europea i llur estada en el port no supera les dues hores.
j) Les tarifes a aplicar a les mercaderies són les dobles de les indicades en l'apartat tercer en el cas de retard en la presentació de la declaració o del manifest.
En el cas que en la declaració o en el manifest hi hagi ocultació de mercaderies o inexactitud, falsejant-hi la classe de mercaderies, les procedències o la destinació d'aquestes de manera que pugui afectar l'aplicació de la tarifa o la disminució del pes en més d'un 10%, s'hi aplica la tarifa doble, a més de la sanció que, si escau, hi pugui correspondre.
k) No és aplicable aquesta tarifa G-3 a la pesca fresca que satisfà la tarifa G-4.
l) Les mercaderies carregades o descarregades en molls, en molls de pilons o en boies construïts per particulars en règim de concessió administrativa han d'abonar per aquesta tarifa la quantia que es fixi en la mateixa ordre d'atorgament.
m) A la mercaderia que es transporti en vaixells en règim de creuer turístic, s'hi aplica la tarifa corresponent en la quantia determinada en l'apartat tercer, lletres a i b, sense reducció.
A aquests efectes, no té el caràcter de mercaderia l'equipatge de cabina.
Pesca fresca: per la utilització, pels vaixells pesquers en activitat i pels productes de la pesca marítima fresca, de les aigües del port, dels molls, de les dàrsenes, de les zones de manipulació i dels serveis generals del port.
Són obligats a pagar aquesta tarifa l'armador del vaixell o qui en la seva representació efectuï la primera venda.
El subjecte obligat al pagament pot repercutir l'import de la tarifa G-4 sobre el primer comprador de la pesca, si n'hi ha, i aquest resta obligat a suportar la repercussió esmentada, la qual es fa constar de manera expressa i separada en la factura o en el document equivalent.
Subsidiàriament, són responsables del pagament de la tarifa el primer comprador de la pesca, llevat que demostri haver suportat efectivament la repercussió, i el representant de l'armador, si escau.
Les controvèrsies que s'originin són de la competència de les juntes territorials de Finances.
La quantia del preu públic és determinada pel 2% d'un dels valors següents:
a) El valor de la pesca obtingut per la venda en subhasta en les llotges portuàries.
b) El valor de la pesca no subhastada es determina pel valor mitjà obtingut en les subhastes de la mateixa espècie fetes el dia o, si no n'hi ha, i successivament, la setmana, el mes o l'any anteriors.
c) En el cas que aquest preu no es pugui fixar en la forma determinada en les lletres a i b, la zona portuària l'ha de fixar tenint en compte les condicions habituals del mercat del peix, escoltat el concessionari de la llotja de venda de peix respectiva.
Els productes de la pesca fresca destinats a una preparació industrial o els que són autoritzats per la Comissió de Ports de Catalunya a entrar per mitjans terrestres en la zona portuària, per a subhastar-los o per a utilitzar instal·lacions portuàries, han d'abonar el 50% de la tarifa G-4 o l'equivalent en un altre port de descàrrega de la Comissió de Ports de Catalunya; en un altre cas, han de pagar la tarifa completa.
Els productes frescos de la pesca descarregats i que per qualsevol causa no han estat venuts i tornen a ésser carregats en el vaixell per a una comercialització posterior han d'abonar el 25% de la tarifa calculada sobre la base del preu mitjà de venda d'espècies similars d'aquest dia.
Per a la liquidació d'aquesta tarifa, el subjecte obligat al pagament ha de presentar, en el cas que estigui autoritzat a no subhastar en la llotja, abans de començar la descàrrega, la càrrega o el transbordament, una declaració o un manifest de pesca indicant el pes de cadascuna de les espècies que s'han de manipular.
Als efectes de la determinació del pes de la pesca, és obligació de l'armador passar per la llotja del port tot el peix desembarcat.
La tarifa a aplicar als productes de la pesca és el doble de l'assenyalada en les condicions anteriors en els casos següents:
a) L'ocultació de quantitats en la declaració o en el manifest, o el retard a presentar-ho.
b) La inexactitud falsejant espècies, qualitats o preus resultants de les subhastes.
c) L'ocultació o la inexactitud en els noms dels compradors.
Aquest recàrrec no és repercutible en el comprador.
Sisè. a) L'abonament d'aquesta tarifa eximeix el vaixell pesquer de l'abonament de la resta de tarifes per serveis generals per un termini màxim d'un mes a partir de la data d'inici de les operacions de descàrrega o de transbordament, i es pot ampliar aquest termini als períodes d'inactivitat forçosa per tempestes, per vedes costaneres o per manca de llicències referides a les seves activitats habituals, expressament i individualment acreditats per certificació de l'autoritat competent.
En el cas d'inactivitat forçosa perllongada, l'autoritat competent fixa els llocs en què els vaixells esmentats hagin de romandre fondejats o atracats, atenent les disponibilitats d'atracada.
b) Un cop transcorregut el termini d'un mes d'exempció sense que s'hagi notificat davant la Comissió de Ports de Catalunya la causa de la inactivitat, s'acrediten, a partir del termini esmentat, les tarifes G-1 i G-2.
Aquesta condició s'esdevé quan durant un mes no hi ha moviments comercials a la llotja o en un altre servei de comercialització existent.
Les embarcacions pesqueres, mentre abonen aquesta tarifa en la forma definida en la condició anterior, estan exemptes de l'abonament de la tarifa G-3, mercaderies i passatgers, pel combustible, per l'avituallament, pels efectes navals i de pesca, pel gel i per la sal que embarquin per al seu propi consum, ja sigui en els molls pesquers o en altres molls habituals a aquest efecte.
Pels productes procedents de cultius marins que no siguin subhastats a la llotja, en funció de la producció i les característiques, s'ha d'abonar el 50% de la tarifa G-4.
Serveis a les embarcacions esportives i de lleure: per la utilització, en els ports adscrits a la Comissió de Ports de Catalunya, per les embarcacions esportives o de lleure i per llurs tripulants i passatgers, de les aigües del port, de les zones d'ancoratge, dels serveis generals del port i, si escau, de les dàrsenes i de les instal·lacions d'amarratge i d'atracada en molls o en molls de pilons dels ports esmentats.
La tarifa aplicable a les embarcacions fondejades o atracades és la suma de les tarifes parcials dels serveis disponibles que s'estableixen en l'apartat quart.
Són obligats a pagar aquesta tarifa el propietari de l'embarcació o el seu representant autoritzat i, subsidiàriament, el capità o el patró d'aquesta.
La base per a la liquidació d'aquesta tarifa és la superfície en metres quadrats resultant del producte de l'eslora total de l'embarcació per la mànega màxima i el temps en dies d'estada en ancoratge o en atracada.
És condició indispensable per a l'aplicació d'aquesta tarifa que l'embarcació no faci transport de mercaderies i que els passatgers no viatgin subjectes a creuers o a excursions turístiques; en aquest cas, hi són aplicables les tarifes G-1, G-2 i G-3.
Aquesta tarifa s'acredita quan l'embarcació entra en les aigües del port; si l'embarcació es troba en sec en una zona portuària en règim de guarda sense que estigui varada, no ha d'acreditar aquesta tarifa, però sí la tarifa E-2 que hi pugui correspondre.
La quantia d'aquesta tarifa per metre quadrat i per dia natural o fracció és la següent a) En el cas d'instal·lacions gestionades directament per la Comissió de Ports de Catalunya:
1) Utilització de les aigües del port.........
2) Ancoratge amb morts........................
Atracada amb amarra a mort....................
Recollida d'escombraries......................
Vigilància general de la zona.................
Atracada en passarel·les de temporada.........
L'import dels serveis addicionals s'ha de sumar amb els dels números 1, 2, 3, 4 i 5 que hi corresponguin.
b) En el cas d'usuaris de dàrsenes esportives situades dins els ports gestionats directament per la Comissió de Ports de Catalunya: per la utilització de les aigües del port, 9 pessetes.
Tant el servei d'ancoratge com el d'atracament han d'ésser sol·licitats a la Comissió de Ports de Catalunya; si no es fa així, s'ha d'acreditar la tarifa doble fins que s'assigni el lloc per via reglamentària.
Sisè. a) A les embarcacions amarrades en instal·lacions pròpies de concessionaris dins els ports gestionats directament per la Comissió de Ports de Catalunya, els correspon la tarifa de l'apartat quart, lletra b, sempre que el titular concessionari faci la gestió de cobrament i aboni a la Comissió de Ports de Catalunya, mensualment, l'import de l'aplicació de les tarifes corresponents al període esmentat, i amb la presentació d'un comunicat prefixat, amb les dades adequades perquè la Comissió de Ports de Catalunya pugui emetre els rebuts individualitzats corresponents.
Altrament, els són aplicables les tarifes de l'apartat quart, lletra a.
b) El concessionari pot concertar l'abonament de les tarifes, amb subrogació de l'obligació del pagament.
La Comissió de Ports de Catalunya ha d'establir la base del concert per a cada temporada, d'acord amb les dades estadístiques disponibles, i s'ha d'efectuar una liquidació global única per l'import corresponent a l'ocupació, la composició i les característiques de la flota que s'hagi concertat, la qual cosa pot comportar una reducció de fins a un 15%.
En els concerts que s'estableixin es pot aplicar, en temporada baixa, una tarifa equivalent a la sisena part de la que figura en la taula barem.
En les embarcacions amb base en el port, dins les instal·lacions de concessionaris en ports adscrits a la Comissió de Ports de Catalunya, quan el producte de l'eslora per la mànega és igual o inferior a 40 metres quadrats, o a 45 metres quadrats, si la seva eslora és inferior a 12 metres, se'ls aplica una reducció del 50% sobre la tarifa general.
L'abonament avançat de la tarifa corresponent a un any natural dóna lloc a una reducció del 20%.
En els ports en què el concessionari hagi contribuït a la construcció del dic de recer, la Comissió de Ports de Catalunya pot acordar una disminució proporcional a la seva contribució, a sol·licitud del concessionari.
La tarifa aplicable a embarcacions amb base en ports de la Comissió de Ports de Catalunya o en instal·lacions d'un concessionari dins d'aquests ports és independent del nombre d'entrades, de sortides o de dies d'absència mentre tinguin assignat el lloc.
Serveis de practicatge: per la utilització, pels vaixells, dels serveis d'assessorament per a la realització de les maniobres necessàries per a l'entrada, l'ancoratge, els moviments interiors o la sortida dels ports en condicions de seguretat.
Són obligats a pagar aquesta tarifa els armadors o els consignataris dels vaixells que utilitzen el servei.
Les bases per a la liquidació de la tarifa són donades per l'arqueig brut del vaixell (GT) i el tipus de servei realitzat.
a) Serveis per l'entrada i l'atracada del vaixell:
b) Serveis de desatracada i sortida de vaixells:
c) Serveis de moviment i reforç durant l'estada del vaixell en el port:
La disponibilitat del servei fora de la jornada ordinària es factura amb el recàrrec del 50% en dies festius i el 100% en horari nocturn.
Quan la distància recorreguda pel pràctic per a recollir un vaixell o per a deixar-lo en alta mar sigui superior a 4,5 milles, aquestes tarifes tenen el recàrrec del 100%.
Pel temps d'espera i de demora sense causa justificada s'aplica una quantia de 10.000 pessetes l'hora.
En línies regulars, es pot aplicar una reducció de fins el 20% de la tarifa bàsica.
Utilització de maquinària i utillatge portuari: per la utilització de les grues pòrtic, de les grues fixes, de les bàscules, dels carretons i d'altre utillatge portuari.
Són obligats a pagar aquesta tarifa els usuaris dels serveis corresponents, i són responsables del pagament, subsidiàriament, els propietaris de les mercaderies i, si hi manquen, llurs representants autoritzats, llevat que provin haver-los fet provisió de fons.
La base per a la liquidació d'aquesta tarifa és el temps de disponibilitat de la grua corresponent, la maquinària o l'utillatge i la capacitat o la potència d'elevació corresponents.
Les quantitats per hora d'utilització són les següents:
a) Els serveis es presten amb la petició prèvia per escrit dels usuaris, en la qual han de constar:
L'operació a realitzar i l'hora de començament.
El punt del moll en què s'han d'utilitzar.
El temps pel qual se sol·liciten.
b) Aquestes tarifes són exclusivament aplicables als serveis prestats en dies feiners dins la jornada ordinària establerta per a aquestes activitats per la Comissió de Ports de Catalunya.
Els serveis prestats fora de la jornada ordinària es facturen amb un recàrrec del 25%.
Si coincideixen dos usuaris en la utilització de les grues fixes i es poden fer dos serveis en una hora, s'aplica el 50% de la tarifa a cada usuari.
Per la utilització de les grues fixes s'aplica al sector pesquer el 50% de les tarifes establertes.
Quart. a) La Comissió de Ports de Catalunya pot establir concerts per a la determinació dels preus amb els usuaris que es comprometin a fer una utilització intensa d'una determinada maquinària o d'un determinat utillatge.
b) Quan, per les causes que sigui, la Comissió de Ports de Catalunya no disposi de maquinistes de grues per a atendre sol·licituds de lloguer de grues, se'n pot autoritzar la utilització; el manipulador és a càrrec de l'usuari.
En aquest cas, s'aplica el 75% de la tarifa que hi correspongui.
El manipulador a càrrec de l'usuari ha d'haver demostrat prèviament davant la zona portuària la seva
Utilització de superfícies d'emmagatzematge, de locals i d'edificis: per la utilització d'esplanades, de coberts, de magatzems, de dipòsits, de locals i d'edificis, inclosos els serveis generals corresponents, no explotats en règim de concessió.
Les bases per a la liquidació d'aquesta tarifa són la superfície ocupada, el temps d'utilització i la destinació de l'ocupació realitzada.
Les quantitats d'aquesta tarifa a aplicar per metre quadrat i per dia natural o fracció són les que figuren en la taula barem següent:
Zones d'emmagatzematge............
Ocupacions portuàries complementàries
SD= superfície descoberta, en pessetes.
SC= superfície coberta, en pessetes.
La definició i l'extensió de cadascuna d'aquestes zones en els diferents molls i parts de la zona de servei són les que es fixen en cada port.
Quan es produeixi demora en el compliment de l'ordre de remoguda, la tarifa durant el termini de demora és cinc vegades la que amb caràcter general hi correspondria, sens perjudici que la zona portuària pugui procedir a la remoguda; tot seguit, es passa el càrrec corresponent i es respon, en tot cas, amb el valor de les mercaderies de les despeses de transport i d'emmagatzematge.
La Comissió de Ports de Catalunya, d'acord amb el que estableix l'article 27 de la Llei 33/1991, del 24 de desembre, de taxes i preus públics de la Generalitat de Catalunya, pot exigir una fiança suficient per a garantir el pagament d'aquesta tarifa.
Se suspèn la facturació d'aquesta tarifa a les mercaderies i als objectes declarats abandonats per la Comissió de Ports de Catalunya, segons el que estableix l'article 57 del Reglament de ports.
En tot cas, es consideren abandonades les mercaderies el valor en venda de les quals no cobreix l'import de la facturació pendent i impagada per un període superior a tres mesos.
La Comissió de Ports de Catalunya pot establir, amb caràcter general, franquícies màximes i quanties mínimes de la tarifa en els diferents períodes d'ocupació de superfície.
Subministrament: pel valor dels productes o de l'energia subministrats i per la utilització de les instal·lacions per a prestar-los.
La base per a la liquidació d'aquesta tarifa és determinada pel nombre d'unitats subministrades i la seva quantia queda fixada en l'1,5 del seu preu de subministrament.
Per consums d'energia elèctrica destinats a l'activitat pesquera, s'aplica l'1,2 de les unitats subministrades.
Si per qualsevol circumstància aliena a la Comissió de Ports de Catalunya, amb el personal en els seus ports, no s'efectua l'operació sol·licitada, l'usuari és obligat a satisfer el 50% de l'import que hi hauria correspost si s'hagués efectuat el subministrament.
Per consums elèctrics superiors a 30.000 quilowatts l'hora per any i per consums d'aigua superiors a 2.000 metres cúbics per any, s'aplica el 50% dels increments fixats sobre el preu de subministrament.
Serveis de reparació i conservació d'embarcacions: per la utilització de les instal·lacions destinades a la reparació i la conservació d'embarcacions.
Les bases per a la liquidació de la tarifa són l'operació efectuada, el temps d'utilització de la instal·lació i l'eslora i la mànega de l'embarcació.
La tarifa a aplicar és la següent:
a) Rampa d'avarada: 160 pessetes per dia d'utilització i per metres d'eslora.
Hissada o avarada: 92 pessetes per metre quadrat d'eslora per mànega.
Estada a la zona de reparació: 46 pessetes per dia per metre quadrat d'eslora per mànega.
Hissada i avarada: 2.300 pessetes per metre d'eslora.
Suspensió: 1.150 pessetes per metre d'eslora.
Immobilització: 7.000 pessetes l'hora.
Estada a la zona de reparació: 345 pessetes per dia i per metre d'eslora.
Serveis de neteja: 4.040 pessetes l'hora.
Serveis de recollida de deixalles: 230 pessetes per metre d'eslora.
Serveis de subministrament d'energia i d'aigua: 53 pessetes per metre d'eslora per dia.
En els serveis de pòrtics elevadors s'apliquen, en funció de l'eslora de les embarcacions, els coeficients següents:
a) Embarcacions menors de 14 metres d'eslora: 0,9.
b) Embarcacions superiors als 18 metres i fins als 22 metres: 1,1.
Aparcament de vehicles: per la utilització de les zones d'aparcament de vehicles establertes als ports, explotades directament per la Comissió de Ports de Catalunya o bé mitjançant un sistema de gestió indirecta.
Les tarifes dels aparcaments són les següents:
Vehicles: 1 hora o fracció, 85 pessetes.
Autocars: 1 hora o fracció, 400 pessetes.
b) En recinte tancat i amb control d'accessos:
Vehicles: 1 hora o fracció, 110 pessetes.
Autocars: 1 hora o fracció, 480 pessetes.
Motos: per dia o fracció, 160 pessetes.
En el cas que no es presenti el tiquet d'aparcament en el moment de la retirada del vehicle, la tarifa a aplicar és l'equivalent a tres dies d'estada.
Aquesta tarifa inclou la repercussió de l'impost sobre el valor afegit.
Serveis diversos: qualsevol altre servei prestat per la Comissió de Ports de Catalunya no indicat en la resta de tarifes i que s'estableixi específicament en cada port o es presti, amb l'acceptació prèvia del pressupost pels peticionaris.
La base per a la liquidació d'aquesta tarifa és el nombre d'unitats del servei prestat en cada cas.
Aquesta tarifa és exclusivament aplicable a la jornada normal en dies feiners.
Fora d'aquesta i en dies festius té els recàrrecs que s'assenyalin particularment en cada cas.
Els serveis no quantificats es tarifen d'acord amb llur naturalesa i segons les característiques del port on es presten.
Servei de remolcador: per la utilització dels serveis de remolc portuari, que comprèn l'operació nàutica d'ajudar els moviments d'un vaixell, anomenat remolcat, mitjançant l'acoblament d'un altre, anomenat remolcador, que proporciona la seva força motriu o, si escau, l'acompanyament o la posada a disposició del remolcador a petició del vaixell remolcat, dins els límits del port.
Són obligats a pagar aquesta tarifa els usuaris del servei de remolc portuari.
Les bases per a la liquidació d'aquesta tarifa són el volum del vaixell a maniobrar mesurat pel seu GT o arqueig brut.
Les tarifes del servei de remolc portuari són les següents:
f) Superior a 10.000 GT, per cada 5.000 GT o fracció: 19.000 pessetes.
Fora d'aquesta jornada, s'aplica al servei un recàrrec del 50%.
Els vaixells que operen en línies de navegació amb qualificació de regulars tenen una bonificació del 20% sobre la tarifa fixada en l'apartat quart.
Serveis d'amarratge i de desamarratge: per la utilització dels serveis d'amarratge, de desamarratge o de donar amarres a flor d'aigua, requerits per les embarcacions.
Són obligats a pagar aquesta tarifa els usuaris d'aquests serveis.
Les bases per a la liquidació d'aquesta tarifa són el volum del vaixell mesurat pel seu GT o arqueig brut.
Les tarifes d'amarratge i de desamarratge són les següents:
per cada 5.000 GT o fracció.......
a) Per cada amarra addicional de les incloses en cada grup, s'aplica un 5% addicional a la tarifa establerta.
b) Per la variació d'atracada, s'aplica el 50% de la tarifa d'amarratge i desamarratge.
c) La tarifa de donar els dos primers caps amb serveis a flor d'aigua és el 75% de la tarifa establerta per l'apartat primer.
d) El reforç d'amarratge amb calabrots té un recàrrec del 20%.
Fora d'aquesta jornada, es facturen els serveis amb un recàrrec del 50%.
Els vaixells que operen en línies regulars tenen una bonificació del 20% sobre les tarifes fixades per l'apartat quart.
Concessió administrativa per l'ocupació de terrenys i superfícies: per la utilització de les superfícies de terreny, urbanitzat o no urbanitzat, atorgades amb la concessió.
a) La tarifa a aplicar per aquestes concessions és de 1.850 pessetes per metre quadrat per any.
b) Addicionalment, quan els terrenys o les superfícies atorgats en concessió es dediquen a l'edificació totalment o parcialment, el cànon resultant de l'aplicació de la tarifa anterior s'incrementa amb la quantitat que resulta de multiplicar la superfície total construïda pel 25% de la tarifa anterior.
c) Quan es tracta de terrenys o superfícies destinats a la utilització per l'activitat pesquera, s'aplica el 75% de la tarifa indicada en la lletra a.
d) Són obligats a pagar aquesta tarifa els titulars de la concessió administrativa.
Concessió administrativa de locals i d'edificis: per la utilització del local o l'edifici atorgats en règim de concessió; és per compte del concessionari qualsevol altra despesa per serveis o per subministraments derivats de la concessió i prestats per la Comissió de Ports de Catalunya.
Són obligats a pagar aquesta tarifa els titulars de la concessió administrativa.
La tarifa a aplicar és de 5.400 pessetes per metre quadrat per any.
A les naus destinades a la primera venda del peix desembarcat en el port, la tarifa a aplicar és de 1.100 pessetes per metre quadrat per any.
Realització d'activitats industrials i comercials: per la realització d'activitats comercials i industrials dins la zona de servei del port pels concessionaris d'una superfície o d'un terreny o pels titulars d'una concessió.
a) Són subjectes al pagament de la tarifa els titulars de la concessió administrativa.
b) Les tarifes a aplicar depenen del tipus d'activitat desenvolupada i del resultat que comporti per al concessionari i per al conjunt de l'explotació portuària, i són fixades en les condicions de la concessió administrativa atorgada.
A. Autoritzacions administratives
Utilització d'una zona d'aigua arrecerada: per la utilització, pel període de temps determinat en l'autorització, d'una zona d'aigua delimitada per a la instal·lació d'un camp d'ancoratge d'embarcacions esportives o per a la col·locació de palanques desmuntables o zones annexes a molls.
b) La tarifa a aplicar és de 55 pessetes per metre quadrat d'ocupació per any per al camp d'ancoratge, i de 6.000 pessetes per metre de palanca per any per a la instal·lació de palanques, i de 3.000 pessetes per metre de moll per any per a les zones annexes al moll.
Utilització d'una zona de varada dins la zona de servei del port: per la utilització d'un espai de terra dins la zona de servei del port per a la varada d'embarcacions esportives.
b) La tarifa a aplicar és de 600 pessetes per metre quadrat per any.
Utilització d'espais coberts: per la utilització d'un espai cobert dins la zona de servei del port per al desenvolupament d'una activitat portuària.
b) La tarifa a aplicar és de 2.500 pessetes per metre quadrat per any.
Realització d'activitats industrials i comercials: per la realització d'activitats comercials i industrials dins la zona de servei del port pels titulars d'una autorització administrativa.
b) Les tarifes a aplicar depenen del tipus d'activitat desenvolupada i del resultat que comporti per al titular de l'autorització i per al conjunt de l'explotació portuària, i són fixades en les condicions de l'autorització administrativa atorgada.